Toni Morrison

Toni Morrison (født Chloe Ardelia Wofford; 18. februar 1931 i Lorain i Ohio i USA, død 5. august 2019 i The Bronx i New York City) var en amerikansk forfatter og mottaker av nobelprisen i litteratur i 1993.Toni Morrison 1931-2019 - Rak og frigjørende - Klassekampen 8. august 2019 

Liv og virke
 Bakgrunn
Morrison ble født Chloe Ardelia Wofford og vokste opp i Lorain i Ohio som det nest eldste av fire søsken. Hun studerte humaniora, blant annet latin, ved Howard University i Washington DC, et «svart universitet», og endret på den tiden sitt fornavn til Toni, etter å ha antatt tilnavnet (fermingsnavnet) Anthony da hun ble katolikk.Toni Morrison obituary The Guardian 6. august 2019 

I 1955 tok hun mastergrad i engelsk ved Cornell University. Hovedoppgaven skrev hun om selvmord i verker av William Faulkner og Virginia Woolf.

Fra 1955 til 1957 underviste hun i engelsk litteratur ved Texas Southern University i Houston, og vendte i 1957 tilbake til Howard University, nå som dosent.

Forfatter
Hun giftet seg med jamaicaneren Harold Morrison, fikk to barn med ham og begynte å arbeide som forlagsredaktør i Random House. Hennes første roman, De blåeste øyne, handler om en pike som vokser opp besatt av idéen at livet skulle være bedre om hun bare hadde blå øyne.

Morrison skrev en rekke romaner med skildringer av den svarte befolkningens liv i USA. I tillegg til forfattergjerningen var hun også foreleser, kritiker og forlagsredaktør med afroamerikansk litteratur som spesialitet. 

Hun har sagt at «Midtvesten går igjen i alt jeg skriver. Uansett hva jeg skriver, så begynner jeg der.»http://www.gradesaver.com/author/toni-morrison

Hennes roman Elskede fra 1987 ble i 1998 filmatisert med Oprah Winfrey i hovedrollen.

Morrison ble i 2012 tildelt Presidentens frihetsmedalje.«Obama honours 13 with Medal of Freedom at White House», BBC News, 30. mai 2012.

 Bibliografi (utvalg) 
 1970: The Bluest Eye (roman, norsk tittel De blåeste øyne (1994))
 1973: Sula (roman, norsk tittel Sula (1995))
 1977: Song of Solomon (roman, norsk tittel Sangen om Salomon (1979)) 
 1981: Tar Baby (roman, norsk tittel Dukke i bek (1981))
 1987: Beloved (roman, norsk tittel Elskede (1988), filmet 1998)
 1992: Jazz (roman, norsk tittel Jazz (1992)) 
 1993: Playing in the Dark (1993) (artikler om litteratur, ikke oversatt til norsk) (Svensk utgave Mörkt spel)
 1998: Paradise (roman, norsk tittel Paradise (1998)) 
 2003: Love (roman, norsk tittel Kjærlighet (2004))
 2008: A Mercy (roman, norsk tittel En nåde (2009))
 2012: Home (roman, norsk tittel Hjem (2013), oversatt av Bodil Engen)
 2015: God Help the Child (roman, norsk tittel Gud hjelpe barnet (2016), oversatt av Bodil Engen)

 Referanser 

 Eksterne lenker 




Kategori:Afroamerikanske forfattere
Kategori:Nobelprisvinnere fra USA
Kategori:Nobelprisvinnere (litteratur)
Kategori:Pulitzer-vinnere innen skjønnlitteratur
Kategori:Presidentens Frihetsmedalje
Kategori:Afroamerikanere
Kategori:Personer fra Lorain County i Ohio
Kategori:Æresdoktorer ved Universitetet i Oslo
Kategori:Alumni fra Cornell University‎